Uskonto on täysin turhaa. Kellumme vain avaruudessa.
Olemme kirjaimellisesti pelkkää tähtipölyä.
Kirkossakäyntiä ei tarvita. Tärkeintä on olla hyvä ihminen.
Oletko ateisti? - Olen.
Tappaisitko itsesi? - Mielelläni.
Olet siis ateisti? - Kyllä.
Tahdon tietää, mitä tapahtuu! En halua päätyä tomuksi!
HARHAKUVITELMA
Oletko ateisti? - Olen ollut 12-vuotiaasta asti.
Usko Jumalaan on tyhmintä mitä tiedän.
Se antaa vain lohtua ihmisille, jotka eivät halua kuolla.
Eihän kuolema mikään kiva asia ole.
Oletko ateisti? - Olen. - Kyllä.
Oletko ateisti? - Kyllä.
Uskotko Jumalaan? - En.
Kauanko olet ollut ateisti? - Noin 15-vuotiaasta.
Et siis usko Jumalaan? - En.
Mitä nuoruudessasi tapahtui?
Aloin epäillä ja ajatella loogisesti.
Korkeammasta voimasta ei juuri todisteita näy.
Jos niitä olisi, lähes jokainen ateisti taatusti uskoisi.
Oletteko ateisteja? - Olemme.
Miksi? - En ole nähnyt todisteita Jumalasta.
Kasvoin kristityssä perheessä.
Lukioaikana tajusin, ettei kristin- uskolle ollut paljon todisteita.
Oletko avoin todisteille? - Mielestäni olen.
Niiden pitäisi tosin olla melkoisen vakuuttavia.
Kuuntelisitko järkeviä todisteita? - Kyllä.
Sinä et usko korkeampaan voimaan.
Muuttaisitko mielesi, jos saisit todisteita? - Toki.
Selaa sylissäsi olevaa kirjaa ja sen kuvia.
Voisiko kirja syntyä sattumalta?
Värit ja kuvat ilmestyisivät tyhjästä.
Taivaalta valuisi ensin punaista ja vihreää mustetta.
Seuraavaksi mustaa, joka muodostaisi järkeviä lauseita.
Pisteet, pilkut ja sivunumerot paikoilleen hyvässä järjestyksessä.
Kirja sitoisi itsensä, muodostaisi kannet, ja valmista tuli.
Vai suunnitteliko älykäs suunnittelija kirjan? - Kyllä.
Näetkö pointtini? - Näen.
Mitä DNA on? - Nukleiinihappoa.
Sen avulla muodostuvat solumme ja kaikki meissä.
DNA on biologinen koodimme, kuin ykkösiä ja nollia.
Siinä on informaatiota, joka määrää millaisia olemme ja miltä näytämme.
Geenisi kertoivat soluillesi, millainen sinusta rakentuu.
DNA:ta sanotaan elämän ohjekirjaksi. - Totta.
Jokaisesta solustamme löytyvät toimintaohjeet.
Kehomme katsoo niistä, kuinka rakentaa uutta.
Kirjassasi on 46 lukua eli kromosomia.
Jokaisessa luvussa on yli 48 miljoonaa kirjainta.
Perimässämme on siis yhteensä 3,2 miljardia kirjainta.
DNA on salakielellä kirjoitettu elämän kirja.
DNA on siis elämän ohjekirja. - Niin.
DNA koostuu geeneistä, -
jotka antavat soluille ohjeita ruumiin kasvua varten.
Jos nuo ohjeet, eli koko DNA:si, levitettäisiin, -
se ulottuisi useita kertoja Aurinkoon ja takaisin.
DNA löytyy kaikkien elävien olentojen soluista.
Se antaa soluille ohjeet toimintaan ja kasvuun.
Geeniperimä määrää ihomme, silmiemme ja hiustemme värin.
Se määrää pituutemme ja lintujen höyhenten värin.
Ihmisten, eläinten ja kasvien elintoiminnot -
on ennalta kirjoitettu tähän ihmeelliseen kirjaan.
Mitä jos joku uskoo kirjan syntyneen ilman kirjailijaa? - Hullua.
Voisiko kirja kirjoittaa itsensä? - Ei. - Ei tietenkään.
Mahdotonta? - Kyllä.
Sattuma synnyttää kaikenlaista. - Tyhjästäkö?
Ei taitaisi onnistua? - Ei.
Yhtä hyvinhän räjähdys voisi kasata lentokoneen sattumalta -
ilman älyllistä suunnittelijaa. - Hyvä huomio.
Uskotko, että DNA syntyi sattumalta?
Ei, se kehittyi vuosituhansien evoluution myötä.
Jokaisella elävällä oliolla on DNA.
Älyllisellä informaatiolla on oltava älykäs suunnittelija.
Herättääkö tämä ajatuksia?
Kyllä, mietin asiaa toisinaan.
Asia on vain monimutkainen.
DNA on, mutta periaate ei.
Kirjalla on kirjoittaja.
DNA:lla on suunnittelija, Jumala.
Onko tässä järkeä? - On.
Oletko ateisti? - Olen.
Mitä jos joku uskoisi kirjan kirjoittaneen itsensä?
Se olisi höpsöä.
Entä se, että uskoo DNA:n, elämän kirjan, luoneen itsensä?
Sekin on höpsöä. - Se on ateismia. - Niin.
Onko älykästä uskoa DNA:n luoneen itsensä? - Ei.
DNA syntyisi sattumalta... - Ei kovin fiksua.
DNA ei voi synnyttää itseään, vai mitä? - Niin.
Herättääkö ajatuksia? - Kyllä.
Voisiko elämän ohjekirja, DNA, syntyä sattumalta?
Emme puhu vain ihmisistä.
Kaikilla eläimillä ja kasveilla on DNA.
Se on elämän ohjekirja.
Kädessäsi oleva kirja kalpenee sen älyn rinnalla, -
joka loi DNA:n.
Ymmärrätkö? - Kyllä.
Syntyikö DNA sattumalta? - On se mahdollista.
Miten voi itsestään syntyä ohjelma, -
joka luo silmät, eläimet, kasvit, linnut ja kaikki oliot?
DNA on niin monimutkainen, että sen takana on oltava ihmenero.
DNA:n syntyminen sattumalta on mahdottomampaa kuin kirjan.
En halua väitellä.
Tämä on vain maalaisjärkeä.
Uskot siis tieteen vastaisesti, että kaikki syntyi tyhjästä?
Ei täysin tyhjästä. - Alussa on täytynyt olla jotain.
Pidätkö Richard Dawkinsista? - No... pidän.
Uskotko hänen tapaansa, että kaikki syntyi tyhjästä?
Etkö usko, että kaikella on luoja?
Onhan tuo outo väite. - Dawkins sanoo niin.
Se on hullua. Tyhjyys ei voi luoda mitään.
Ei koko historiassa mitään ei ole ilmestynyt tyhjästä.
Syntyikö kaikki tyhjästä? - Ei tyhjyys voi synnyttää mitään.
Dawkins oli sitä mieltä, että kaikki syntyi tyhjästä.
Tuskin hän niin sanoi. Kuulostaa typerältä.
Prof. Richard Dawkins, maailman tunnetuin ateisti, -
uskoo, ettei alussa ollut mitään, ja "ei-mikään" loi kaiken.
Puolustaessaan väitettään hän kutsuu "ei-mitään" "joksikin".
Seuraa yleisön reaktioita.
Ei tietenkään käy järkeen, että jotain syntyy "ei-mistään".
Juuri siksi kaikkeuden alkusyy on mielenkiintoinen.
Alkusyyn on oltava mystinen. Siksi puhumme "ei-mistään".
Oli se mitä vain, se on jotain yksinkertaista.
Mikä tässä on huvittavaa?
Se, että yritämme määritellä, mitä "ei-mikään" on.
Tuskin Dawkins niin sanoi.
Yleisön reaktio hämmensi Dawkinsin, jolle ei yleensä naureta.
Hän ei tiennyt, että yleisöä oli siunattu maalaisjärjen lahjalla.
Keisarilla ei taaskaan ole vaatteita.
Tälle harhaanjohtajalle pitäisi kertoa, että hän puhuu hulluja.
Uskotko näin? - Täytyihän alussa jotain olla.
Eli jokin loi kaiken, mutta se ei ollut Jumala? - Niin.
Evoluution kautta yhdestä organismista kehittyi monia.
Se ei ratkaise kysymystä alkusyystä.
Jos alkuräjähdys synnytti eläimet, planeetat ja koko luomakunnan, -
mikä aiheutti räjähdyksen ja mistä kaikki aine tuli?
Ja miksi täällä on hyvä järjestys? Yleensä räjähdykset luovat kaaosta.
Käykö järkeen? - Joo.
Jos etsit totuutta, tässä on tarvitsemasi tieto.
Tämä on loogista. Eihän sattuma luo täydellistä järjestystä.
Ateisti uskoo, että kaikki syntyi tyhjästä, mikä on mahdotonta.
Haastan vain ajattelemaan. Et ole tyhjyyden luoma möykky.
Elämälläsi on tarkoitus. Tämä ei ole huono uutinen.
Haluaisin tuntea luojani.
Maailma on liian ihmeellinen ollakseen sattuman tulosta.
Haastattelin fyysikko Lawrence Kraussia kesällä 2016.
Kysyin samat kysymykset kuin opiskelijoilta.
En saanut kommentoida, mutta tapaaminen oli suuri kunnia.
Miksi olet ateisti? - En käyttäisi tuota sanaa.
En määritä itseäni sen mukaan, mihin en usko.
Mieluummin sanon olevani tiedemies.
Tiedemiehenä en hyväksy mitään ilman todisteita.
Jumalasta ei ole todisteita.
Minusta kaikki jumaltarut ovat yhtä naurettavia.
Jumalia on miljoonia erilaisia.
Oletko avoin todisteille? - Ehdottomasti.
Muutan mieltäni jatkuvasti. Se tieteessä onkin hienoa.
Uskonto väittää tietävänsä kaiken, tiede etsii vastauksia luonnosta.
Uskotko, että tämä kirja olisi voinut luoda itsensä?
Muste ilmestyi tyhjästä, loi kuvat -
ja muotoili täydellisiä lauseita?
En usko. Eihän Raamattukaan kirjoittanut itseään, vaan ihmiset.
Rautakauden maanviljelijät yrittivät selittää maailmaa, -
mutteivät tunteneet tiedettä. - Seuraava kysymys...
Kirja voi syntyä spontaanisti, muttei kirjoittaa itseään.
Nämä ovat kaksi eri asiaa. Puhut suunnittelusta ja tarkoitusperistä.
Voisiko "elämän ohjekirja", DNA, kirjoittaa itsensä?
Kysymys on tyhmä, koska ei lumihiutalekaan luo itseään.
Lumihiutale on kaunis luonnon rakentama luomus.
Monimutkainen rakenne syntyy fysiikan ja kemian lakien ansiosta.
Samoin DNA:kin on monimutkainen rakenne, -
mutta fysiikan, kemian ja biologian lait selittävät sen kehityksen.
Molekyylien poolisuus synnyttää lumihiutaleen.
Sen takana ei ole suunnitelmaa tai merkitystä.
Näennäinen suunnitelmallisuus on harhaa.
Luonnonlait tuottavat monimutkaisia lumihiutaleita, -
mutta niissä sama kemiallinen reaktio toistuu yhä uudelleen.
Kyse ei ole informaatiosta.
DNA on täsmennettyä informaatiota, kuten kirja tai tietokoneohjelma.
Kirja ja ohjelma vaativat suunnittelijan.
Tämä ei ole harhaa, vaan luonnossa näkyvä tosiasia.
Suunnittelu ei ole vain näennäistä. Opiskelijatkin tietävät sen.
Uskotko, että elämän ohjekirja syntyi sattumalta? - En.
Voisiko näin käydä? - Ei.
Mistä tuli tuo älyllinen informaatio, joka järjesti DNA:n?
Älyä ei löydy elämän rakennusaineista, -
eivätkä luonnonlait kykene kirjoittamaan kirjaa.
Täsmennetyn informaation alkuperän on oltava luonnon ulkopuolella.
Professori Krauss sivuutti täysin DNA:n informaation luonteen.
Siinä on tarkat ohjeet ihmisen rakentumiseen ja lisääntymiseen, -
samoin kuin muidenkin elävien olioiden.
Bill Gatesin mukaan DNA on kuin tietokoneohjelma, -
mutta paljon parhaitakin ohjelmia edistyneempi.
Kumpi oli ensin, muna vai kana? - Kana.
Mitä mieltä te olette? - Kana. - Muna.
Oliko muna hedelmöitynyt?
Eihän se voinut olla.
Ehkä Jumala loi kanan, joka muni. - En tainnut miettiä tarkkaan.
Kanan täytyi olla ensin.
Eli kana muni munan.
Oliko muna hedelmöitynyt?
En tiedä.
Muna oli ensin.
Kana siis muni munan. Oliko se hedelmöitynyt?
Täytyi sen olla. - Eli kukkokin löytyi. - Kyllä.
Mistä kana ja kukko tulivat? - Tähdistä.
Sanoit, että olemme tähtipölyä. Mitä tarkoitat?
Molekyylit, joista kehomme koostuu, -
ovat peräisin tähtien ytimistä.
Olemme siis kirjaimellisesti tähtipölyä.
Mistä sinä tulit? - Tähdistä.
Et, vaan vanhemmistasi. - Näinpä.
Mistä he tulivat? - Vanhemmistaan.
Näin pääsemme Aadamiin asti.
Jumala loi ihmiset kykeneviksi lisääntymään, samoin linnut.
Jos uskot evoluutioon, selitäpä tämä: -
miten kanat näkivät ennen silmien kehittymistä?
Silmienkin oli kehityttävä, jos kaikki tuli tähtipölystä.
Ne eivät nähneet ja kaatuilivat.
Aivojakaan niillä ei ensin ollut.
Mistä ne tiesivät etsiä ruokaa, ja mistä ruoka tuli?
Oliko kanan esi-isillä keuhkot?
En ole varma. Ratkaisevaa oli selviytymisvaisto.
Ei kana olisi selvinnyt ilman keuhkoja.
Miksi ilmakehä kehittyi tällaiseksi -
ja miten eliöt selvisivät ilman keuhkoja?
Tai näkivät ilman silmiä tai ajattelivat ilman aivoja?
Tässä ei ole järkeä, jos mietitään kaikkia eläimiä ja ihmisiä.
Kaikkien niiden oli kehitettävä silmät ja muut ruumiinosat.
Palataanpa yksinkertaisempaan kysymykseen.
Mikä kehittyi ensin: sydän, veri vai verisuonet?
En tiedä.
Miksi sydän kehittyi, ellei ollut verta?
Tai miksi veri, ellei ollut sydäntä?
Miten veri kiersi ruumiissa ilman verisuonia?
Olenkin aina hiukan epäillyt.
Miksi emme ole jo kehittyneet joksikin muuksi?
Tiedätkö yhtään eliötä, joka ei olisi täysin kehittynyt?
Koirat ovat täysin kehittyneitä.
Ihmisillä ei ole puoliksi kehittyneitä jalkoja tai silmiä.
Kaikki on valmista, koska Jumala loi kaiken valmiiksi.
Hedelmät, kukat, puut, kirahvit, lehmät ja hevoset -
ovat kaikki valmiiksi kehittyneitä.
Tämä kumoaa evoluution ja vahvistaa Raamatun sanan: -
Jumala loi eliöt valmiiksi lisääntymään lajinsa mukaan.
Älykäs suunnittelu ei vielä osoita kristinuskoa todeksi.
Saitko ajateltavaa? - Kyllä, mutta en muuta mieltäni.
En silti usko Jumalaan.
Uskotko nyt Jumalaan? - En.
Uskot siis, että kirja loi itsensä?
Oletko yhä ateisti? - Olen.
Uskot, että kirja kirjoitti itsensä? Miksi?
Oletko vielä ateisti? - Sanoisin niin.
Tiedät kyllä, että Jumala on olemassa.
Minäkin aikoinaan pakenin Jumalaa.
Raamatun mukaan Jumala on antanut jokaiselle valon.
Kun sammutat omantunnon valon, joka muistuttaa Jumalasta, -
seuraa pimeys.
Poistaisitko palovaroittimesta paristot, jos et pidä äänestä?
Kun käyt nukkumaan, mikään ei herätä sinua, jos palo syttyy.
Olet ottanut omastatunnostasi paristot pois.
Korjaa asia tänään. Muista, että olet kuolevainen.
Raamattu sanoo ateistia hulluksi. Se ei tarkoita pelleä.
Se tarkoittaa, että ihminen kieltää omantuntonsa valon.
Hänen sydämensä on pimentynyt, ja hän vaihtoi totuuden valheeseen.
Ateismi on valhe.
Annoin sinulle todisteita.
Järjen mukaan kirjalla on oltava kirjoittaja.
Samoin käsittämättömän mutkikas elämän ohjekirja -
todistaa älykkään suunnittelijan olemassaolosta.
Mutta et halua uskoa sitä, kuten varas ei halua kohdata poliisia.
Et halua kohdata Jumalaa, koska rakastat syntiäsi.
Tiedän sinun tietävän, että Jumala on olemassa.
Jumala on ilmoittanut kaikille totuuden, mutta kiellät sen.
Jokainen tietää, että on olemassa luoja, -
mutta kristittyjen tehtävänä on kertoa totuus Hänestä.
Jumala tuli ihmiseksi ja voi antaa sinulle ikuisen elämän, jos haluat.
Älykäs suunnittelu ei todista kristinuskoa todeksi, -
mutta se osoittaa ateismin järjettömyyden.
Suuri tiedemies Isaac Newton sanoi, että ateismi on järjetöntä.
Meille on annettu aistit: näkö, kuulo, tunto, maku ja haju.
Mieti makuhermojasi, kuinka ne iloitsevat nähdessäsi ruokaa.
Tai silmiäsi, joilla voit nähdä kukat, linnut, puut ja sinitaivaan.
Voit tuntea auringon lämmön miljoonien kilometrien päästä.
Maamme pyörii hurjaa vauhtia ja kiitää 107 000 km tunnissa.
Aurinko kypsyttää tomaattimme 150 miljoonan kilometrin päästä.
Tämä on päivänselvää todistusaineistoa.
Joko kaikki syntyi tyhjästä tai jokin loi kaiken.
Jotkut tekijät loivat kaiken, ei välttämättä yksi olio.
Nyt yrität väistää moraalisen vastuusi Jumalaa kohtaan.
Ihmistä korkeamman älyn on täytynyt luoda DNA.
Onko tässä järkeä? - On.
Miksemme siis voi päätellä, ettei ateismi ole totta?
Rehellisesti sanottuna en tiedä.
Sinulla lienee piilotettu motiivi. Katsotaanpa, arvaanko sen.
Jos tunnustat Jumalan, -
joudut myöntämään olevasi vastuussa hänelle.
Käyn suoraan ongelmaasi.
Et halua myöntää, että joku älyllinen loi DNA:n, -
koska pidät pornosta ja seksistä tyttöystäväsi kanssa.
Et halua luopua niistä.
Ajatus Jumalasta ei miellytä, jos pitää pornosta ja huorinteosta.
Saahan niistä paljon mielihyvää.
Niinpä kiellät Jumalan, jottei sinun tarvitse tuntea syyllisyyttä.
Jos Jumala olisi olemassa, olisit pulassa.
Osuinko oikeaan? - Tavallaan.
Käykö järkeen? - Käy. - Olet silti yhä ateisti.
Kirja ei voinut luoda itseään, mutta loi silti. Näetkö, mitä teet?
Valehtelen itselleni. - Sano se uudelleen.
Raamattu sanoo: "Tuomio on tämä: valo on tullut maailmaan, -
mutta pahojen tekojensa tähden ihmiset ovat valinneet pimeyden."
"Se, joka tekee pahaa... ei tule valoon, -
etteivät hänen tekonsa paljastuisi." (Joh. 3:19-20)
Tutki sydäntäsi: etsitkö totuutta vai pakenetko Jumalaa kuten Aadam?
Jumalan olemassaolo ei ole ateistille vain huono uutinen.
Se merkitsee, ettet ole vain tyhjä sattuman oikku.
Elämälläsi on arvo ja merkitys.
On olemassa keino paeta kuolemaa.
Mistä olet huolissasi? - Pelkään kuolemaa!
No, ehkä pääset taivaaseen. - Tuossa asiassa tarvitsen apua.
Pelkäämme kuolemaa, mutta emme halua myöntää heikkouttamme.
Kuolemasta harvoin puhutaan, ainakaan julkisesti.
Haluan tietää, mitä tapahtuu! En halua tomukasaksi!
Kukaan ei ole varma, mitä tapahtuu. - Minä olen täysin varma.
Joka vuosi kuolee 54 miljoonaa ihmistä.
Jos Jumala on olemassa, kaikki ei pääty kuolemaan.
Sinun tulee vain nöyrtyä, hyväksyä todisteet -
ja pyytää Jumalaa ilmaisemaan itsensä.
Käykö järkeen? - Kyllä.
Näytin ateisteille kirjaa "Made in Heaven".
Siinä esitellään keksintöjä, joiden ideat on kopioitu luonnosta.
Lintuja on käytetty lentokoneen mallina, -
hyttystä ruiskun mallina ja matoa tunnelin kaivukoneen mallina.
Vuonna 2015 surffaaja Kelly Slater tiimeineen -
loi keinotekoisen aallon kopioimalla luonnon malleja.
Hekin hyödynsivät olemassaolevaa vettä, maata ja luonnonlakeja.
Yhden aallon luomiseen kului huippuälykkäältä tiimiltä vuosia.
Olen varma, että loimme kaikkien aikojen upeimman aallon.
Tämä on teknologian ihme.
Tässä alkuperäinen malli.
Jumala uskoi maan ihmisten haltuun -
ja antoi meille runsaasti kaikkea hyvää nautittavaksi.
Ateisti ei tietenkään usko tätä.
Hänen mielestään kaikki on onnekasta sattumaa: -
tapahtui alkuräjähdys, Maa syntyi ja alkoi kiertää Aurinkoa.
Painovoima ja Maan ilmakehä kehittyivät sattumalta, -
ja Maa asettui sopivalle etäisyydelle Auringosta.
Veden synty oli myös ihmeellinen sattuma, -
elämän synnystä puhumattakaan.
Selittämättömästä syystä ensimmäinen solu jakautui -
ja synnytti lopulta kaikki monimutkaiset elämänmuodot.
Sattumalta kehittyi yli miljoona eläinlajia, -
koiraat ja naaraat lisääntymiselimineen.
Sattumalta kehittyivät puut, joista saamme rakennusainetta -
ja jotka tuottavat happea elääksemme.
Lehmistä satumme saamaan lihaa, nahkaa ja maitotuotteita, -
kanoista herkkuruokia ja munia sekä lampaista villaa.
Ateistit uskovat myös, -
että kasvit ja hedelmät ovat vain sattumalta meille terveellisiä.
Nämä ovat kaikki Jumalan hyviä lahjoja, -
kuten myös kyky tuottaa jälkeläisiä.
Luojalleen nyrkkiään puivien ateistien koko joukko -
on kuin pikkuriikkinen leppäkerttu valtavassa maailmankaikkeudessa.
Tämän kaiken loi kaikkivaltias Jumala.
Tunnet ilmeisesti kulttuureja hyvin.
Kaikki kansat palvovat jotain, koska heillä on aavistus Jumalasta.
Ihmiset yrittävät vain ymmärtää tuntematonta. Teemme virheitä.
Pikemminkin yritämme ymmärtää jotain päivänselvää.
Katsomme luontoa ja näemme hyvän järjestyksen.
Kierrämme Aurinkoa 107 000 kilometrin tuntivauhdilla.
Talvi, kevät, kesä ja syksy saapuvat joka vuosi säännöllisesti.
Voimme laskea, mihin kellonaikaan aurinko nousee sadan vuoden päästä.
Montako ihmistä kuolee vuosittain?
Miljoonia. - 54 miljoonaa.
Meidän kaltaisiamme ihmisiä, jotka haluaisivat mieluummin elää.
Ensimmäinen askel on tunnustaa Jumalan olemassaolo.
Siihen tarvitaan nöyrä ja avoin sydän.
Raamattu on täynnä faktoja, jotka tiede löysi vasta äskettäin.
Jesaja kirjoitti 800 eKr., että maa on tyhjyyden päällä.
Tuohon aikaan ei moista tiedetty.
Raamatusta löytyy Maan kelluminen avaruudessa, -
peseytymisohjeet ennen ymmärrystä taudeista, Maan pyöreys...
3. Mooseksen kirjan mukaan elämä on veressä.
Tuohon aikaan sitä ei tiedetty niin kuin nyt.
En haluaisi enää vanheta. Tahtoisin vapauttaa itseni.
Tappaa itsesi? Älä tee sitä. Olet arvokas.
Elämälläsi on syy. - Ei enää.
Vain ateisti uskoo noin.
Luomakunta todistaa Jumalasta, omatunto ja käskyt vastuustamme.
Sinun tulee kääntyä, tehdä parannus ja uskoa Jeesukseen.
Siinä et häviä mitään. Kuolema voi koittaa milloin vain.
Pelissä on vain ylpeytesi.
Uskotko helvettiin? - En usko.
Katsotaanpa, muutanko mielesi.
Jos mies raiskaa ja tappaa äitisi, tulisiko häntä rangaista? - Kyllä.
Miksi uskot näin? Koska Jumala loi sinut kuvakseen.
Jumala uskoo oikeuteen. Hän tulee tuomitsemaan maailman oikein.
Hitler surmasi miljoonia ihmisiä, aikuisia ja lapsia.
Nämä kokivat käsittämättömiä kauhuja.
Helvetti on Jumalan vankila, ikuinen oikeudenmukainen tuomio.
Pelottava ajatus.
Meidän on vaikea käsittää, miksi hyvä Jumala loi helvetin.
Kirjoitin kirjan "Hitler, Jumala ja Raamattu".
Tutkin holokaustia ja sain selville järkyttäviä asioita.
Nuoria tyttöjä hirtettiin, koska he vastustivat natsismia.
Ohut hirttoköysi lisäsi tuskaa. Natsit vain nauroivat tytöille.
Mietin, että jos Jumala on hyvä, helvetin täytyy olla olemassa.
Pahuudesta on rangaistava. Mitä tuumit? - Totta.
Entä sinä? Miten pärjäisit tuomiopäivänä?
En valehtele enkä varasta.
Et valehtele? - No, ei sillä niin väliä.
Siirrytään omantunnon alueelle. Oletko hyvä ihminen? - Olen.
Pääsisitkö taivaaseen? - Toivon niin, jos taivas on.
Mihin päädyt kuoltuasi? - Uskoisin, että taivaaseen.
Miksi? Mitä olet tehnyt ansaitaksesi sen?
Siinäpä kysymys onkin.
En tiedä, mutta...
Tarvitaan jotain melko suurta.
Niin...
Mielenkiintoista. Paha kysymys.
Oletko kristitty? - Katolinen.
Oletko uudestisyntynyt? - Mitä se on?
Jeesus sanoi, että ilman sitä ei pääse taivaaseen.
On eri asia uskoa laskuvarjoon ja pukea se päälle.
Uudestisyntymisessä "pukeudumme" Kristukseen.
Autan sinua näkemään, miksi tarvitset uudestisyntymistä.
Jos roikottaisin sinua lentokoneen ovesta, -
haluaisit heti laskuvarjon.
Puhutaan nyt samasta asiasta eri näkökulmasta. Sopiiko?
Ethän pahastu? - En.
Roikotan nyt sinua nilkoista.
Oletko hyvä ihminen? - Olen.
Oletko hyvä ihminen? - Luulisin.
Olen. - Haluan uskoa niin.
Kyllä. - Oikein hyvä. - Entä sinä? - Olen.
Montako valetta olet kertonut? - Monta.
Paljon pieniä, en mitään vakavia. - Noin tuhat. - Tuhansia.
Oletko ladannut musiikkia luvatta?
Netistäkö? Olen.
Onko se varkaus? - On.
Oletko varastanut? - En oikeastaan.
Mitä tarkoitat? Puolikkaan timantinko?
Oletko varastanut mitään? - Olen.
Oletko valehdellut ja varastanut? - Vain valehdellut.
Oletko ladannut musiikkia luvatta? - Olen. - Se on varkaus.
Olen varastanut. - Olet syntinen, kuten minäkin. Jumala vihaa syntiä.
Tiesitkö, että Jeesuksen mukaan himo on jo aviorikos? - En.
Katsotko himoiten? - Joskus.
Katsotko pornoa? - En.
Valehteletko? - Jatkuvasti.
Katsot siis pornoa? - Kaikkihan katsovat.
Sinäkin? - Joskus.
Himoitsetko naisia? - Koko ajan.
Minusta tuo käsite on ongelmallinen.
Kyse ei ole teoista vaan ajatuksista.
Murhaa hautova on jo murhaaja.
Aviorikosta suunnitteleva on avionrikkoja.
Jumala tietää, mitä tekisit, jos saisit tilaisuuden.
Jumala tuntee sydämemme. Rakastamme pimeyttä.
Katsotko pornoa? - En. Tyttöystävä ei tykkäisi.
Oletko joskus katsonut? - Olen. Äsken kysyit, katsonko nyt.
Nyt harjoitat haureutta. - Totta.
Oletko harrastanut esiaviollista seksiä? - Olen.
Käyttänyt väärin Jumalan nimeä? - Olen. - Todellakin.
Kuten "OMG"? - Olen. - Koko ajan. - Se on jumalanpilkkaa.
Oletko katsonut himoiten? Se on aviorikos. - Olen.
Kerroit juuri olevasi valehtelija, varas, pilkkaaja, -
epäjumalanpalvelija ja huorintekijä.
Tuo on luonnollista. - Teemme luonnostaan syntiä.
Jumala loi minut. - Et voi syyttää Häntä.
Jos Jumala loi minut syntiseksi, hän ei voi syyttää minua.
Jos teen auton, joka ei toimi, syytänkö autoa?
Autolla ei ole moraalitajua. Sinulla on omatunto.
Joka kerta syntiä tehdessäsi olet tiennyt, että se on väärin.
Kerroit olevasi valehtelija, varas, pilkkaaja ja huorintekijä.
Tuomiopäivänä sinun on kohdattava Jumala.
Oletko 10 käskyn mukaan syytön vai syyllinen? - Syyllinen.
Hiukan syyllinen. - Syyllinen kai. - Täysin syyllinen.
Syyllinen, kuten muutkin. - Jokainen tekee pahaa.
Taivaaseen vai helvettiin? - Helvettiin.
Helvettiin, jos sellainen on. - Helvettiin.
Huolestuttaako se? - Vähän.
Miksi Jumala sallii sellaista pahaa, mitä mekään emme sallisi?
Eikö hän voisi olla vähän myötätuntoisempi?
Jos katsomme, mitä natsi-Saksassa tapahtui, -
ihmettelisimme, jos hyvä Jumala ei olisi luonut helvettiä.
Murhasta on rangaistava. Ja koska Jumala on hyvä, -
Hän rankaisee myös raiskaajia, varkaita ja valehtelijoita.
Valehtelu on Jumalalle iljetys, samoin kiroilu Hänen nimessään.
Joutuisin helvettiin. - Huolestuttaako se?
Kyllä, mutta samalla toivoisin, -
että Jumala ymmärtäisi minun tekevän parhaani.
Vaikka raiskaaja vakuuttaisi tekevänsä parhaansa, -
hän ei saisi rikosta tekemättömäksi.
Taivaaseen vai helvettiin? - Helvettiin.
Huolestuttaako asia? - Jos helvetti olisi todellinen.
Se on. Tiedämme molemmat asian.
Jumala on todistanut olemassaolonsa.
Hänen kädenjälkensä näkyy kaikkialla.
Silmässäsi on 137 miljoonaa valoherkkää solua.
Ihminen ei osaa valmistaa silmää.
Emme edes hallitse omaa elämäämme.
Et voi lakata ajattelemasta tai hengittämästä.
Ruumiintoiminnot ovat tahdosta riippumattomia.
Joka päivä on nukuttava ja käytävä vessassa.
Jumala on luonut DNA:n, joka säätelee elämääsi.
Pituutesi, hiustesi väri ja persoonallisuutesi -
oli kirjoitettu elämäsi kirjaan sikiämisen hetkellä.
Mielesi sisällä on vaisto, joka sanoo, että haluat elää.
Et ole eläin, vaan Jumalan kuvaksi luotu ihminen, jolla on omatunto.
Jumala antoi sen, jotta erotat oikean väärästä.
Tuomiopäivänä et voi esittää tietämätöntä.
Olet tietoinen itsestäsi, koska olet ihminen.
Et halua kuolla vaan elää.
Raamatun mukaan Jeesus voitti kuoleman.
Jos on pienikin mahdollisuus, että tämä on totta, -
siitä kannattaa ottaa selvää. Käykö järkeen? - Kyllä.
Tiedätkö mitä Jumala teki, jotta emme joutuisi helvettiin?
Tuota... pahus. - Enpä taida tietää.
En tiedä. - En. - Kertoisitko?
Kukaan ei voi auttaa sinua.
Eivät uskonnot eikä hyvä elämä.
Toivoa ei ole.
Vain Jumalan armo ja Jeesuksen risti voivat auttaa.
Raamattu sanoo: "Ei ole muuta nimeä ihmisille annettu, -
jossa meidän pitäisi pelastuman." (Ap.t. 4:12)
Jeesus sanoi: "Ei kukaan tule Isän tykö muutoin kuin minun kauttani."
Hän on ainoa laskuvarjomme, joka meidän tulee pukea yllemme.
Jeesus oli synnitön ja antoi henkensä ristillä.
Et ehkä tiedä, mitä se merkitsee.
Jumala on oikeudenmukainen tuomari.
Me olemme rikollisia, koska rikoimme Jumalan lakia.
Meitä odottaa ikuinen kuolemanrangaistus, -
mutta Jeesus maksoi sakkomme.
Jos joku maksaa sakkosi, tuomari voi päästää sinut vapaaksi.
Oikeus on jo tapahtunut.
Jeesuksen tähden Jumala voi antaa sinulle ikuisen elämän.
Jeesus huusi ristillä: "Se on täytetty!"
Velkamme on maksettu, ja voimme saada ikuisen elämän.
Sitten Jeesus nousi kuolleista.
Jotta voit olla vapaa tuomiosta, -
sinun on hylättävä synti ja luotettava Jeesukseen.
Ethän vain usko laskuvarjon olemassaoloon, vaan avaat sen.
Samoin luota Jeesukseen.
Kyse ei ole teoista; pelastus on lahja.
Näin Jumala antaa anteeksi kaikki salaisetkin syntisi ja ajatuksesi.
Hän nimittäin näkee nekin.
Jos olet raiskannut naisen ja latelet tuomarille hyviä tekojasi -
se ei auta. Vankilaan joudut silti.
Jumalan edessäkään eivät hyvät teot auta.
Emme voi ostaa niillä syntejämme anteeksi.
Voimme turvautua vain Hänen armoonsa.
Jumala antoi meille Pelastajan.
Jeesuksen tähden Hän antaa anteeksi.
Tätä on ihmeellinen armo.
Jumala voi antaa sinulle armonsa, ansaitsemattoman suosionsa.
Tärkeintä on olla hyvä ihminen. Tämä on kaikkien uskontojen sanoma.
Eikö olekin? - Ei kristinuskon.
Siinä pelastutaan armosta, uskon kautta.
Armo on Jumalan ansaitsematon rakkaus.
Jeesukseen luottamalla saat elää ikuisesti.
Se, mihin uskomme, on tärkeää.
Jos uskot, että maassa on miina, et astu sen päälle.
Ellet usko, saatat astua.
Jos uskot olevasi hyvä ihminen, vaikka et ole, käy huonosti.
Kaikissa uskonnoissa pyritään pelastumaan tekemällä jotain.
Ihmiset yrittävät ansaita Jumalan suosion, mutta se ei onnistu.
Välitän sinusta ja haluan nähdä sinut taivaassa enkä helvetissä.
Jumala on armollinen ja antaa syntisi anteeksi, -
jos nöyrryt ja luotat Häneen.
Taivaassa lienee tylsää.
Ei siellä soitella harppua pilvellä.
Jumala lupaa meille uuden maan ilman turmelusta.
Ei enää katastrofeja, sairauksia eikä kuolemaa.
Nöyrät perivät maan.
Taivas laskeutuu maan päälle.
Sotia ei enää käydä eikä ketään pahoinpidellä.
Pääset tähän valtakuntaan, jos käännyt ja luotat Jeesukseen.
Miksi välität minusta, tuntemattomasta ihmisestä?
Rakastan sinua, koska olen kristitty.
Tämä on vakava asia. Mieti sitä nukkumaan käydessäsi.
Muista, että jos sydämesi pysähtyy, joudut tuomiolle ilman pelastajaa.
Ei ole tärkeämpää kysymystä kuin se, missä vietät ikuisuutesi.
Välitän sinusta. Olet nuori, ja kiusauksia on paljon.
Jumala tarjoaa sinulle elämää.
Raamattu sanoo: "Muista Luojaasi nuoruudessasi."
Älä koveta sydäntäsi.
Mieti tätä nöyrin ja avoimin mielin.
Käänny Jumalan puoleen, niin Hän antaa anteeksi.
Siihen ei tarvita uskonnollisia tekoja.
Saiko tieto DNA:sta sinut ajattelemaan? - Sai.
Oletko yhä ateisti? - Määritelmäsi mukaan en ole. Olen avoin.
Alussa määrittelin itseni ateistiksi, -
mutta kaikkea ei voi selittää, ja luoja voi ollakin olemassa.
Aion miettiä näitä asioita. - Sain ajateltavaa.
Tämä oli valaisevaa.
Uskotko nyt Jumalaan? - Kyllä.
Saitko todisteita älykkäästä suunnittelijasta? - Sain.
En sanoisi enää itseäni ateistiksi. - En ole enää ateisti.
Onko tässä järkeä? - On.
Jos kuolisit tänään, joutuisit tuomiolle.
Sinun täytyy kääntyä ja luottaa Jeesukseen.
Milloin aiot tehdä niin?
Heti kun uskoni on tarpeeksi vahva -
ja olen valmis tottelemaan Jumalaa.
Onko tässä järkeä? - Kyllä. - On.
Aiotko miettiä asiaa? - Aion.
Taatusti. Sain paljon tietoa.
Jäätkö miettimään? - Varmasti.
Herätinkö ajatuksia? - Todellakin.
Oli mukava jutella.
Olet fiksumpi kuin useimmat, joiden kanssa puhun uskonnosta.
Haluatko välit kuntoon Jumalan kanssa? - Kyllä.
Pyydä syntejäsi anteeksi ja usko Jeesukseen.
Lue sitten Raamattua ja tottele sitä. Jumala ei hylkää.
Tämä on elämän ja kuoleman kysymys.
En halua painostaa. Kyse on sinun elämästäsi.
Sinun tulee tunnustaa Jumalalle syntisi -
ja pyytää anteeksiantoa ja ikuista elämää.
Mutta sen on tultava omasta sydämestäsi. - Ymmärrän.
Milloin teet näin? - Vaikka heti.
Todellako? - Kyllä.
Kyse on siitä, että tunnustat syntisi -
ja luovutat itsesi ja tahtosi Jumalalle.
Muuttuuko elämäsi nyt? - Muuttuu.
Aion pohtia Jumalaa tosissani.
Aiotko hylätä syntisi ja uskoa Jeesukseen?
Aion. Menen kirkkoonkin.
Mietithän asiaa? - Mietin.
Onko sinulla Raamattu? - On.
Puhelimeen saa 20 000 eri käännöstä. - Hyvä.
Milloin käännyt Jumalan puoleen? - Heti kun voin.
Tänään? - Kyllä.
Luovut siis omasta tahdostasi, hylkäät synnin ja uskot Jeesukseen.
Ymmärrätkö? - Kyllä.
Milloin teet parannuksen ja luotat Jeesukseen? - Illalla.
Mahdollisimman pian. Tänään.
Tänään on pelastuksen päivä. Älä odota edes iltaan.
Rukoile sydämessäsi syntejäsi anteeksi ja luota Jeesukseen.
Kristitty on ihminen, joka on antautunut Jumalalle -
ja tahtoo totella häntä. Tahdotko sinä? - Kyllä.
Voimmeko rukoilla yhdessä? - Toki.
Jumala, auta Augustoa hylkäämään synti ja uskomaan Sinuun.
Anna hänelle ikuinen elämä.
"Jos tänään kuulette Hänen äänensä, älkää paaduttako sydäntänne."
Et voi lakata hengittämästä.
Jumala loi ruumiintoimintosi ja DNA:n säätelemään niitä.
Pituutesi, hiustesi väri ja persoonallisuutesi -
oli kirjoitettu elämäsi kirjaan sikiämisen hetkellä.
Psalmin kirjoittaja totesi lähes 3000 vuotta sitten, -
että jo ennen hänen syntymäänsä -
koko hänen elämänsä oli kirjoitettu kirjaan.
"Sinä kudoit minut kokoon äitini kohdussa."
"Minä kiitän sinua siitä, että olen tehty ylen ihmeellisesti."
"Silmäsi näkivät minut jo idussani."
"Päiväni olivat kirjoitetut kirjaasi." (Ps. 139:13-16)
"He eivät ottaneet vastaan rakkautta totuuteen voidaksensa pelastua."
"Siksi Jumala lähettää eksytyksen, että he uskovat valheen, -
että ne tuomittaisiin, jotka eivät ole uskoneet totuutta, -
vaan mielistyneet vääryyteen." (2. Tess. 2:10-12)
Kiitos, kun katsoit elokuvan.
Haluamme levittää sen avulla evankeliumia miljoonille ihmisille.
Jaa linkkiä atheistmovie.com sosiaalisessa mediassa.
Meillä on muitakin elokuvia, tv-ohjelmia ja kirjoja -
sekä evankeliointikoulu verkossa.
Ne auttavat sinua kertomaan Jeesuksesta toisille.
Lue lisää: livingwaters.com
Suomennos: Sari Nuutinen